Ir junkfrau luffen hin und dar,
vor angsten mange schweiste,
westen nit wes das herze war,
darum die frau het leide;
Guisgardus tot der was noch ungemelt.
Da sie nun lang geweinet het,
sprach sie: »dein edler geiste,
der wart an mich auf diser stet,
bis das mein geist auch scheide
und mit dir far aus der betrübten welt.«
Sie machet ir ein trank von herbem gifte,
saget uns warlich von ir die geschrifte,
das selb sie gar balt auf das herze gusse
und das gar unerschrocken trank;
darnach sie auf das bett hinsank,
sein totes herz sie in ir arme schlusse,